Við Dóra og Laufey verðum leiðbeinendur í tveimur ferðum á vegum ferðaskrifstofunnar Island Tours á Ítalíu , annars vegar 6. - 13. júní n.k. og hins vegar 12. - 19. september . Ferðinni er heitið til Toscana á Ítalíu þar sem við stundum jóga og núvitund um leið og við njótum þess að slaka á í dásamlegu umhverfi , umvafin ítalskri menningu og náttúrufegurð . Við gistum á töfrandi búgarði í hjarta Toscana . Þar er margt við að vera , hægt að fara í göngu - eða hjólaferðir , skoðunarferðir , slaka á við sundlaugina og margt fleira .